Title: Ephemera mundi
Description: Hvordan skriver man en biografi om en kunstner, der uophørligt har beskæftiget sig med andre menneskers aktiviteter og efter- levninger? En kunstner, hvis hovedinteresse retter sig mod ting og steder, som i de fleste tilfælde enten overses eller forbigås uden større interesse. Fyrre bidragsydere bestående af forfattere, kunstnere, forskere og kuratorer har ageret leksikonskribenter og sammen skabt et opslagsværk, der ikke kun handler om kunstneren og hans kunst, men samtidig om det at favne verden, at forsøgsvis afdække dens små hemmeligheder og den sensibilitet, vi omgås dem med. Bogen bærer undertitlen 'konversationsleksikon', og i skandinavisk kontekst leder det automatisk associationerne mod den historiske udgivelse Salmonsens Konversationsleksikon, et ikonisk værk i dansk kulturhistorie, der nu fører sit efterliv på hylderne i diverse antikvariater eller blandt loppemarkedets kuriositeter, enten splittet op i enkeltbind, eller hvis man er på udkig og heldig, som samlet (og vægtig!) andenudgave med hele 25 bind og supplementsbind. Helt så omfattende er Ephemera Mundi Konversationsleksikon ifht LKM's værker dog ikke. Her er der i udgangspunktet også kun tale om ét emne, nemlig Lasse Krog Møllers værker. På den måde handler dette leksikon langt mere om, hvilken interesse og hvilke tanker en kunstners praksis kan afstedkomme, end hvilke fænomener, der i bred forstand eksisterer. Exhibition: Aarhus Kunsthal, Denmark (16.03.-27.05.2018).
Subjects: Exhibitions
People: Lasse Krog Møller